text: Japanere vil lære af Sønderborg
  28 april 2013 kl. 11.38
  Sønderborg får i morgen besøg af en delegation fra Japan. De ser Sønderborg som klimapioner.
  I det hele taget står norden som forbillede i Japan for bæredygtig klimaudvikling.
  Japanerne har stor fokus på energi, efter landet har besluttet sig for at nedlægge atomkraftværkerne i de kommende år.
  Japanerne skal bl.a. besøge ZERO+ huset, se intelligente varmepumper i Hørup og vindmøllerne i Mintebjerg.
  Derudover skal japanerne besøge Danfoss og Alsion.
  